Source: http://www.bihon.ro/record-negativ-cu-doar-patru-puncte-marcate-in-primul-sfert-csm-a-bifat-a-sasea-infrangere/1752559
Timestamp: 2019-05-27 13:05:57+00:00

Document:
Record negativ | Cu doar patru puncte marcate în primul sfert, CSM a bifat a șasea înfrângere - BIHON
Record negativ | Cu doar patru puncte marcate în primul sfert, CSM a bifat a șasea înfrângere
la	18. decembrie 2016 23:46	 Reactualizat la:	 18. decembrie 2016 23:48
Mirkovic a marcat zece puncte
CSM CSU Oradea a pierdut duminică seara partida din deplasare cu BCM Pitești, scor 76 – 64.
CSM CSU Oradea a pierdut fără drept de apel partida cu BCM Pitești, gazdele controlând partida autoritar.
Baschetbaliștii orădeni au început ezitant partida și nu au reușit să înscrie primele puncte după aproape patru minute scurse din primul sfert. Până la sfârșitul sfertului orădenii au rămas la fel de impreciși la finalizare și au mai marcat doar două puncte, din aruncări libere prin Martin Zeno. Cea mai mare diferență înregistrată în prima parte a meciului a fost de 16 puncte în favoarea gazdelor. Al doilea sfert a fost singurul în care orădenii s-au ridicat la nivelul așteptărilor, reușind să revină în joc după ce s-au impus cu 17-24 (35-28).
La revenirea de la cabine piteștenii și-au continuat jocul bun și au reușit să își mărească din nou avantajul 18-11 (53-39). Orădenii au încercat să salveze partida în ultimul sfert, însă diferența mare de puncte și lipsa prospețimii a făcut acest lucru aproape imposibil. Chiar dacă au câștigat ultima parte a meciului, 23-25, CSM CSU Oradea s-a vâzut învinsă cu scorul 76-64.
Sean Denison a fost cel mai bun jucător al orădenilor, el reușind să marcheze 17 puncte și 9 recuperări.
„Ne lipsește prospețimea fizică”
„Evident că începutul partidei a contat în soarta jocului. Când marchezi doar 4 puncte în primele 10 minute e dificil să revii. Cu toate astea am reușit să ne apropiem, dar nu am reușit să facem suficient pentru a răsturna situația. Era și foarte greu să o facem în condițiile în care am ratat vreo 15 aruncări deschide, necontestate. Asta spune totul.
Ajungem în situații care ne avantajează, dar din păcate nu reușim să marcăm. Acest lucru se întâmplă cam de multicel pentru noi. Este inadmisibil pentru o echipă ca și a noastră să ratăm un număr atât de mare de aruncări necontestate.
Fără îndoială suntem într-o situație extem de delicată. Ne lipsește prospețimea fizică, iar în acest moment ne aflăm și într-o perioadă grea, care ne afectează mental”, a declarat Cristian Achim la finalul partidei cu BCM.
După meciul de la Pitești orădenii vor disputa următorul meci tot în deplasare, în Rusia, cu Avtodor, miercuri de la ora 18:30.
Taguri: baschet masculin, bcm pitesti, campional, CSM CSU Oradea, rezultat

References: CSM 
 CSM 

CSM 

CSM 
 CSM 
 CSM